
SORTIDA DE TREBALL DEL PROJECTE TIC I TENES

Benvolguts i benvolgudes,

El proper divendres 7 d'octubre fem la sortida de treball del Projecte TIC i Tenes. L'objectiu d'aquesta sortida és donar a conèixer possibles activitats per fer amb els alumnes que facilitin el coneixement del paisatge, de l'activitat humana i fomentin la seva actitud activa envers la protecció de l'entorn.

El recorregut comprèn els diferents trams del riu Tenes: Castellcir, Sant Feliu de Codines, Bigues i Riells, Sta Eulàlia, Lliçà d'Amunt, Lliçà de Vall, Parets, Mollet i Montmeló. En Joan Manel Riera, de l'Escola de Natura del Corredor, ens anirà donant pistes per a treballar amb els nostres alumnes els diferents aspectes naturals i humans del riu i el seu entorn. 

La sortida la fem en autocar: ens recollirà a les 9h del matí, a la gasolinera Repsol de Santa Eulàlia de Ronçana (carretera de Santa Eulàlia, direcció Bigues), on podreu aparcar fàcilment el cotxe. A la tornada, l'autocar ens deixarà al mateix punt, a les 4h de la tarda aproximadament. Recordeu-vos de portar el dinar i un calçat còmode.

Us recordem que aquesta activitat va adreçada principalment als caps d'estudi i tutors de cicle mitjà del vostre centre.

La data límit d'inscripció és el 5 d'octubre

